Giovanni Ribisi

**Giovanni Ribisi** (17. prosinca 1974.) američki glumac, koji često tumači cinične i prkosne likove, s pozitivnim ili negativnim nabojem. Ribisi je scijentolog

## Biografija
Počeo je glumiti s 9 godina u TV filmu *Still the Beaver*, sljedećih se godina pojavio u jednoj do 3 epizode nekoliko serija (2 epizode u Bračnima vodama - 1987. i 1989. godine), *Walker, Texas Ranger* (2 epizode 1994. godine), te se do 2000. godine pojavio u 40-ak pretežno televizijskih produkcija (odskaču samo "Poštar" uz Kevina Costnera 1997. godine i Spašavanje vojnika Ryana 1998. godine gdje je glumio sporednu ulogu T-5 bolničara Irwina Wadea).

Prva glavna muška uloga došla je 2000. godina u filmu "Vruća linija" (*Boiler Room*) uz Vina Diesela (Planet tame - 2000. godina), gdje je glumio mladog *propaliteta* Setha Davisa, koji u kući nasljeđenoj od djeda i bake organizira ilegalnu kockarnice za klince iz susjedstva i tako lijepo zarađuje, da bi u želji za dokazivanjem ocu počeo raditi u brokerskoj tvrtci koja zapravo trguje *lažnim* dionicama (tj. dionice su prave, ali potražnja za njima i njihov tečaj je umjetno stvoren u cilju prevare građana direktnom telefonskom prodajom).

Iste godine glumi još u dva filma: "Nestali u 60 sekundi" (vizualno dojmljiv film s Nicolasom Cageom i Angelinom Jolie u glavnim ulogama, ali ništa više od toga), te "Dar" (*The Gift* - za koji je dobio dvije nominacije, Saturn i *Independent Spirit Award*).

2001. i 2002. godina prošle su relativno tiho, *According to Spencer* nitko nije primjetio (4.4 na IMDb-u), za ulogu u filmu *Heaven* Krzysztofa Kieslowskog nagrađen je na Pulskom filmskom festivalu.

Zato se 2003. pojavljuje u tri filma koja su privukla pozornost: u Izgubljenima u prijevodu glumi neprisutnog dečka mlade ljepotice Scarlett Johansson, u Ubojitim namjerama (*Basic*) Johna McTiernana glumi uz *vukove* Travoltu i Samuela L. Jacksona, ne treba zaboraviti ni nastup u Studengori, u ulozi karakterističnoj za Ribisija - živi sa ženom i njene 3 "sestre", te odaje dezertere iz južnjačke vojske tijekom Američkog građanskog rata za novac.

Slijedećih 5 godina je opet mirno (2004. se može spomenuti *Sky Captain and the World of Tomorrow* i *Flight of the Phoenix*), te se 2009. pojavljuje u ZF spektaklu Jamesa Camerona Avatar, opet u karakterističnoj ulozi tvrtkinog čovjeka koji bez previše grižnje sasvjesti izdaje naređenje za "humano preseljenje" Na'vi-ja iz njihovog doma.

## Izabrana filmografija
* "Poštar" (*The Postman* - 1997.)
* *Lost Highway* 1997.
* Spašavanje vojnika Ryana (*Saving Private Ryan* - 1998.)
* "Vruća linija" (*Boiler Room* - 2000.)
* "Nestali u 60 sekundi" (*Gone In 60 Seconds* - 2000.)
* "Dar" (*The Gift* - 2000.)
* *According to Spencer* 2001.
* *Heaven* 2002.
* Izgubljeni u prijevodu 2003.
* "Ubojite namjere" (*Basic* - 2003.)
* Studengora (*Cold mountain* 2003.)
* "Gospodar neba i svijet sutrašnjice" (*Sky Captain and the World of Tomorrow* - 2004.)
* "Pheonixov let" (*Flight of the Phoenix* - 2004.)
* *The Big White* 2005.
* *The Dead Girl* 2006.
* "Savršeni stranac" (*Perfect Stranger* - 2007.)
* *Spirit of the Forest* 2008.
* *Public Enemies* 2009.
* Avatar 2009.
* *Middle Men* 2009.

## Vanjske veze
* 

## Izvori